Mesyuarat Majlis Raja-Raja ke-251

Mesyuarat Majlis Raja-Raja ke-251 pada 24 Januari 2019 diadakan di Istana Negara, Jalan Duta. Ia dipengerusikan oleh Sultan Terengganu, Sultan Mizan Zainal Abidin. Mesyuarat ini khas kerana bertujuan untuk memilih Yang di-Pertuan Agong yang baharu berikutan Sultan Muhammad V turun takhta sebagai Yang di-Pertuan Agong XV.

Pada asalnya, Mesyuarat Majlis Raja-Raja Yang Ke-251 ini dijadualkan berlangsung pada 27 –  28 Februari sebagai mesyuarat biasa. Sehari selepas warkah peletakan jawatan Yang di-Pertuan Agong itu diterima, Majlis Raja-Raja terus mengadakan mesyuarat khas untuk menetapkan tarikh pemilihan Yang di-Pertuan Agong. Daripada pengundian ini, Raja-Raja Melayu telah memilih Sultan Pahang baharu, Al-Sultan Abdullah Ri'ayatuddin Al-Mustafa Billah Shah sebagai Yang di-Pertuan Agong XVI serta melantik semula Pemangku Raja Yang di-Pertuan Agong, Sultan Perak Sultan Nazrin Muizzuddin Shah sebagai Timbalan Yang di-Pertuan Agong bagi tempoh lima tahun bermula 31 Januari 2019. Kaedah pemilihan dalam pusingan kedua Yang di-Pertuan Agong, diperuntukkan Seksyen 4(3) dan (4) Jadual III Perlembagaan Persekutuan.

Hadirin
Semua Raja-Raja Melayu berkenan berangkat mencemar duli ke mesyuarat ini kecuali Sultan Kelantan Sultan Muhammad V.

 Negeri  Raja Melayu   Kebawah Duli Yang Maha Mulia Sultan TerengganuAl-Wathiqu Billah Sultan Mizan Zainal Abidin Ibni Almarhum Sultan Mahmud Al-Muktafi Billah Shah (pengerusi)   Kebawah Duli Yang Maha Mulia Sultan PahangAl-Sultan Abdullah Ri'ayatuddin Al-Mustafa Billah Shah ibni Sultan Haji Ahmad Shah Al-Musta'in Billah   Duli Yang Maha Mulia Sultan JohorSultan Ibrahim   Duli Yang Maha Mulia Paduka Seri Sultan PerakSultan Nazrin Muizzuddin Shah ibni Almarhum Sultan Azlan Muhibbuddin Shah Al-Maghfur-Lah   Duli Yang Maha Mulia Sultan SelangorSultan Sharafuddin Idris Shah Al-Haj Ibni Almarhum Sultan Salahuddin Abdul Aziz Shah Al-Haj   Kebawah Duli Yang Maha Mulia Sultan KedahAl-Aminul Karim Sultan Sallehuddin ibni Almarhum Sultan Badlishah   Duli Yang Maha Mulia Raja PerlisTuanku Syed Sirajuddin Ibni Almarhum Tuanku Syed Putra Jamalullail   Duli Yang Maha Mulia Yang di-Pertuan Besar Negeri SembilanTuanku Muhriz   

Rujukan

Kategori:Majlis Raja-Raja